**18. A feladat a XVII. századi magyar történelemhez kapcsolódik.** *(hosszú)*

**Mutassa be a források és ismeretei alapján a török kiűzésének körülményeit,**

**magyarországi és nemzetközi összefüggéseit, következményeit!** *Használja a középiskolai*

*történelmi atlaszt is!*

**Kronológia:**

1683 Thököly Imre csatlakozik a törökök táborához

1684 A Szent Liga megalakulása

1684 Regensburg - egyezmény XIV. Lajos és I. Lipót között

1688-97 Az osztrák Habsburgok háborúja Franciaországgal

1697 A hegyaljai kuruc felkelés

„Közel vagyon az török hitnek romlása […] bizony, ha volna erős, körmös kéz, most

szemlátomást látni az ő monarchiájok kisebbülését.” *(Zrínyi Miklós; 1660)*

„Török hadak, kuruc katonák, végvári vitézek után három császári ezred zsarolta

meg a várost: Mercy, Heissler, Caprara. Tizenkétezer kenyeret kellett adnunk, és

elhajtották a város utolsó 500 marháját. Sokan éhen megholtak, jó maga bíró

emberek, gyermekek, lányok és asszonyi állatok ebet, macskát az éhség miatt

megettek. - Miskolc városa” *(Esterházy Pál nádorhoz írt panaszlevél)*

„[…] Magyarországnak s kapcsolt részeinek összes karai és rendei kinyilatkoztatják,

hogy mostantól jövőre s örök időkre […] Ő császári és királyi felségének saját

ágyékából származott fiúörökösei közül az első szülöttet fogják törvényes

királyuknak s uruknak ismerni, és […] Magyarországon belül, meg fogják koronázni.

A karok és rendek […] hódolatuknak és mocsoktalan hűségük kötelességének

további tanúsítására s a bizalmatlanságnak, mely a király s az ország és annak

kapcsolt részei közt […] netalán a jövendőben felmerülhetne, gyökeres kiirtására

alázattal kedveskedő s hódoló lélekkel beleegyeztek, hogy az ellenmondás s

ellenállás szabadságáról beiktatott […] záradékot, második Endre király […]

törvénye […] 31. cikkelyének tartalmából s értelméből, […] e jelen törvényes

rendelettel kizárják s eltávolítsák. *(A pozsonyi országgyűlés határozata; 1687)*













